b'\n_START_ARTICLE_\nJim Crawford\n_START_SECTION_\n\xc5\xbdivljenjepis\n_START_PARAGRAPH_\nV svoji karieri je nastopil le na dveh dirkah v sezoni 1975 z dirkalnikom Lotus 72E mo\xc5\xa1tva John Player Special Team Lotus, Veliki nagradi Velike Britanije, kjer je odstopil v osemindvajsetem krogu zaradi tr\xc4\x8denja, in Veliki nagradi Italije, kjer je zasedel trinajsto mesto z ve\xc4\x8d kot \xc5\xa1estimi krogi zaostanka za zmagovalcem. V sezoni 1982 je osvojil naslov prvaka v prvenstvu Britanske Formule 1 s tremi zmagami, dvema najhitrej\xc5\xa1ima polo\xc5\xbeajema in \xc5\xa1tirimi najhitrej\xc5\xa1imi krogi. Med letoma 1984 in 1995 je sodeloval na dirki Indianapolis 500, najbolj\xc5\xa1i rezultat je dosegel na dirki leta 1989, ko je zasedel \xc4\x8detrto mesto. Umrl je leta 2002.'